Malklereco

Malklereco estas la manko de scio kaj edukado pri gravaj aferoj. Tamen determini kion estas grava afero, estas subjektiva determino. Tial, diversaj homoj konsiderus malsamajn grupojn kiel malkleruloj. Ekzemple estas tiuj, kiuj konsiderus kiel malkleruloj tiuj, kiuj havas malmultajn sciojn pri matematiko; Aliaj konsiderus tiujn, kiuj ne konas la historion de sia popolo, kiel malkleruloj; kaj estas tiuj, kiuj konsiderus nur tiujn, kiuj studis preskaŭ neniu temo kiel malkleruloj. Tiuj, al kiuj mankas gravaj informoj por ĉiutaga vivo ene de siaj ĉiutagaj vivkadroj, povus esti konsideritaj kiel malklerulo, sendepende de la ĝenerala amplekso de la scio de tiu homo. La fakto ke en civilizacio kiu daŭre evoluantas pli kaj pli novan teknologion socianoj kiuj estas iam antaŭlonge kleraj povas resti malkleraj ĉar la labora aŭ komunikada teknologio evoluas tiom kiom ili ankoraŭ ne sukcesis atingi la novajn sciojn kaj kapablojn.

La kaŭzoj de malklereco povas esti ekonomia aŭ socia mizero sed foje ankaŭ konscia prefero de malklereco super scio, pro ideologiaj aŭ religiaj kialoj.

 Analfabeteco 
Vidu Analfabeteco

Granda parto de homa scio, precipe en la periodo antaŭ la kreo de elektronika komunikado pri la afero, estis transdonita skribe, kaj tial analfabeteco (manko de legopovo ) estas konsiderata la plej ekstrema formo de malklereco. UN difinas malklerecon kiel la nekapablon legi kaj skribi simplan frazon en iu ajn lingvo. Samtempe la normoj pri malklereco varias de socio al socio. Iuj ekskluzivas homojn kun aliaj kapabloj, kiel bazaj komputilaj kapabloj aŭ baza aritmetiko, ĉar ekzistas multaj homoj, kiuj ne povas legi vortojn sed ja povas legi nombrojn, kaj eĉ povas lerni uzi komputilon je limigita nivelo kvankam ili ne povas legi tekston. Ĉi tiuj novaj difinoj, kaj la inkludo de aŭdio kaj video kaj aliaj grafikaj elementoj por cifereca komunikado, levas la eblon, ke la koncepto de malklereco devas esti grave ŝanĝita.

La fenomeno de analfabeteco pli oftas en landoj de la Tria Mondo ol en evoluintaj landoj. Multaj maltrankviliĝas pri la fenomeno de analfabeteco en la monda loĝantaro, malgraŭ la fakto, ke analfabetismoj falis konstante en la lastaj jardekoj, precipe en la Tria Mondo. Inter la triamondaj landoj, la plej signifaj malpliiĝoj en la nivelo de analfabeteco estis observataj en Ĉinio, Vjetnamujo, Barato, Kubo kaj Sudafriko.

Datumoj el 1998 montras, ke 16% de la monda loĝantaro laŭ UN-difino suferas analfabetecon. Nur en Usono ĉirkaŭ 5% de la loĝantaro estas analfabeta laŭ la usona registara difino laŭ la censo de 1990. 7 milionoj da britaj civitanoj estas analfabetoj laŭ registaraj datumoj En arabaj landoj pli ol 25% de viroj kaj ĉirkaŭ 50% de virinoj estis analfabetoj en 2000.

 Ideologia 
Ekstrema prezento de malklereco kiel ideologio estas prezentita en la romano de George Orwell, 1984, en kiu malklereco estas unu el la tri principoj de "soc-ang", kiu estas la reganta doktrino, kaj ĝia moto: "malklereco estas potenco". Alia spektaklo por ĉi tiu fenomeno estas en la angla nomo al malklereco, ignorance , kiu devenas de la vorto malatento. Tio estas, laŭ la lingva-angla vidpunkto, malklereco ne estas hazarda manko de scio aŭ manko de ŝanco lerni sed intenca malatento pri informoj kaj manko de volo scii.

Same kiel estas homoj, kiuj intence ne lernas, ekzistas ankaŭ socioj, kiuj blokas manierojn lerni de si mem aŭ iuj el siaj socianoj. Estas multaj socioj, en kiuj la edukado de viroj antaŭis multajn jarojn tiu de virinoj. Estas socioj, kiuj blokas la interretan konekton de siaj socianoj aŭ malhelpas siajn socianojn libroj verkitaj de iu, kies opinioj ne estas akcepteblaj ktp. La fenomeno estas aparte severa en totalismaj ŝtatoj kaj kultoj, kaj en forte religia kaj tradicia socio, kie la aŭtoritatuloj strebas esti la sola informprovizanto de la loĝantaro. Membroj de tiaj socioj povas esti punitaj nur pro aŭskultado de eksterulo.

 Vidu ankaŭ 
 Klereco
 Agnotologio
 Efiko Dunning-Kruger
 La parabolo de Platono pri la kaverno

 Eksteraj ligiloj 

 Piednotoj 
Kategorio:Legoscio
Kategorio:Teknecio